stanford-oval/wikipedia huggingface dataset:
אבחון הפרעת קשב
כלי אבחון > מבחנים ממוחשבים

כאמור, על פי הנחיות משרד הבריאות מבחנים ממוחשבים אינם חיוניים לצורך אבחון הפרעת קשב ואין חובה להשתמש בהם. במקרים מסוימים המאבחן יכול להפעיל את שיקול דעתו אם הוא סבור שבדיקה ממוחשבת כלשהי יכולה לספק מידע נוסף אשר יתרום לתהליך האבחנה.
במקרים רבים נעשה שימוש בבדיקה ממוחשבת מסוג "מטלת תפקוד מתמשך". מדובר בקבוצה של מבחנים הידועה בקרב אנשי המקצוע כ-CPT שהם ראשי תיבות של Continuous Performance Task (אנ').
מבחנים אלו בודקים ישירות את הנבדק ויכולתו להתמודד לאורך זמן עם מטלה חדגונית ומשעממת. לרוב הם דוגמים את התנהגות הנבדק על ידי מדידה של מוסחות או ערנות, אשר עשויות לשקף התנהגויות המקושרות להפרעת קשב.
על השערה זו התבסס הניסיון להשתמש במבחנים מסוג זה לצורכי אבחון, במסגרת השאיפה לפתח כילים אובייקטיביים להערכת מרכיבי הקשב. לעיתים אף נקבעת האבחנה על ידי ההפרש שבין רמת הביצוע במבחנים אלו עם וללא ריטלין.
עם זאת, הניסיון לא עבר את מבחן השטח. המידע העולה מן המחקר אינו תומך בשימוש של מבחני CPT לצורך אבחון הפרעת קשב.
כמו כן, אנשים עם אינטליגנציה גבוהה מתפקדים טוב יותר במבחנים אלו ולכן קשה יותר לאתר אצלם קשיי קשב בדרך זו.
בהתאם לכך, בארצות הברית השימוש בהם הולך ומצטמצם לנוכח בעיות ברגישות וספציפיות של האיבחון.
למרות הבעייתיות ביכולת האבחונית של מבחני CPT, הם יכולים לשמש להערכת היעילות של הטיפול התרופתי והמעקב אחריו. מסיבה זו מבחנים אלו נעשים לרוב בשני שלבים - הבדיקה הממוחשבת נערכת תחילה בלא השפעת תרופות כדי להתרשם מרמת הבסיס של הנבדק ובמקרה הצורך נערכת גם העברה שנייה של אותה מטלה בהשפעת תרופות להקלה זמנית של תסמיני ADHD. כך ניתן ליצור השוואה מול רמת הבסיס של התפקוד הראשוני ולקבל הערכה ראשונית על יעילות הטיפול התרופתי.
גם במסגרת אבחון או בדיקה חד פעמית, כל מתן של תרופה מצריך אישור ומעקב של רופא מומחה. כמו כן, בדיקת התפקוד תחת השפעה תרופתית אינה חיונית למתן אבחנה ולא ניתן לחייב נבדקים לעבוד שלב זה אם אין רצונם בכך. במקרים אלו יועבר השלב הראשון בלבד.
במקרים בהם הועברו שני חלקי הבדיקה ונראה שיפור תחת השפעת התרופה לרוב יומלץ עליה כחלק ממערך הטיפול העתידי. עם זאת, גם לאחר מתן ריטלין קשה לדעת האם האדם הגיע לרמת הביצוע המיטבית שלו.
בנוסף, חוסר שיפור תחת השפעת התרופה במבחנים מסוג זה לא בהכרח מעיד על חוסר יעילות של טיפול תרופתי עבור אדם מסוים.
זאת משום שלא ניתן לדעת בשלב הבדיקה האם הכדור שניתן מתאים לאותו אדם באופן ספציפי.
למעשה, כרבע מהנבדקים אינם מושפעים מכדור ריטלין "סטנדרטי" מהסוג הניתן בעת ביצוע מבדקים ממוחשבים להפרעת קשב.
מסיבות אלו אין די בבדיקה חד פעמית של ההבדל הנוצר בעקבות מינון מסוים, על מנת להעריך את היעילות הפוטנציאלית של הטיפול התרופתי בכללותו. אם לא נראה שיפור ייתכן שהנבדק פשוט אינו מגיב לתרופה זו במינון שניתן לו וייתכן שיש לבדוק את ההשפעה של תרופות שונות במינונים שונים.
אחת הבדיקות המוכרות יותר בתחום זה היא ה-TOVA, אשר מודדת את עקביות זמן התגובה, טעויות והשמטות.
חשד להפרעת קשב עולה בקרב נבדקים שהביצוע שלהם נמוך מהמצופה מבני גילם באחד או יותר מממדדים אלו.
כמו כל אמצעי אבחון, ה-TOVA יכול לאבחן בריא כבריא, בעל הפרעה כבעל הפרעה, בריא כבעל הפרעה ובעל הפרעה כבריא. באמצעי אבחון מוצלח השגיאות נדירות. בבדיקת TOVA אחוז האנשים עם הפרעה המאובחנים בטעות כבריאים הוא מעט גבוה מהמקובל. לכן בדיקת TOVA משמשת בעיקר לחיזוק חשד ב-ADHD ופחות להחלשת חשד כזה והיא אינה יכולה להיות אמצעי אבחון יחיד. למעשה משמשת הבדיקה בעיקר להתאמת טיפול תרופתי, וההמלצה היא כי האבחון צריך להתבצע באמצעות רופא.
כלי עזר ממוחשב נוסף הוא מבדק ה-MOXO.
כלי אבחון > מחסור בבדיקה רפואית-ביולוגית

לא קיימת בדיקת מעבדה רפואית-ביולוגית עבור הפרעת קשב ולכן האבחנה מבוססת על תסמינים התנהגותיים הניתנים לצפייה.
כלי אבחון > מחסור בבדיקה רפואית-ביולוגית > בדיקה גנטית

נתגלה קשר בין אללים פגומים לגנים הקשורים לדופמין לבין תסמיני ADHD שונים והתגובה לתרופות מקלות תסמינים (ראו אטיולוגיה של הפרעת קשב). לכן ייתכן שבעתיד הקרוב יעזרו בבדיקה גנטית לאבחון ADHD ולהחלטות בקשר לטיפול בו.
כלי אבחון > מחסור בבדיקה רפואית-ביולוגית > הדמיה מוחית

מחקרים אנטומיים העושים שימוש בדימות תהודה מגנטית (MRI) מתאימים לצורכי מחקר, אך הם עדיין לא מסוגלים לתרום לאבחנה של הפרעת קשב.
ראו גם

הפרעת קשב
תחלואה נלווית להפרעת קשב
התאמות בבחינות
בדיקה נוירולוגית
The Judgment Day

| The Judgment Day> קבוצה |
| --- | --- | --- |
חברי הקבוצה: פין באלור   "דירטי" דומיניק מיסטיריו   JD מקדונה   קרליטו   ליב מורגן
שם/שמות: The Judgment Day
גבהים: באלור: 1.80 מטר פריסט: 1.96 מטר ריפלי: 1.70 מטר מיסטריו: 1.85 מטר מקדונה: 1.78 מטר
חברי הקבוצה לשעבר: אדג' (מנהיג)   דמיאן פריסט   ריאה ריפלי
תאריך הקמה: 3 באפריל 2022
שנות פעילות: 2022–
The Judgment Day (בתרגום חופשי לעברית: יום הדין) היא קבוצת היאבקות מקצועית אשר מופיעה בארגון ההיאבקות האמריקאי, ה-WWE בתוכנית הדגל Raw וכוללת את פין באלור, "דירטי" דומיניק מיסטיריו, JD מקדונה, קרליטו וליב מורגן. הקבוצה נוסדה והונהגה בעבר על ידי אדג'.
היסטוריה > תחת אדג'

ב-21 בפברואר 2022 בפרק של התוכנית Raw, אדג' נזכר בכל רגעי הרסלמניה שהיו לו במהלך הקריירה עתירת ההישגים שלו ואז הציב אתגר פתוח בפני מתאבקי הארגון לקרב באירוע רסלמניה 38. שבוע לאחר מכן, האתגר שלו נענה על ידי AJ סטיילס, כשבתגובה אדג' הגיב בעזרת מכה מתחת לחגורה, לא לפני שהכה אותו בעזרת מהלך הקונצ'יירטו, מעשים שביססו את דמותו כרעה. במסגרת הלילה השני של האירוע, שנערך ב-3 באפריל, אדג' ניצח את אותו סטיילס לאחר הסחת דעת מצידו של דמיאן פריסט.
לאחר רסלמניה, אדג' קיבל את פריסט בתור תלמידו וחשף את שם הקבוצה שלו – The Judgment Day (שפירושו: "יום הדין"). ב-18 באפריל בפרק של התוכנית Raw, אדג' איתגר את סטיילס לקרב חוזר באירוע רסלמניה באקלאש, אתגר שאליו סטיילס הסכים. באירוע זה, שנערך ב-8 במאי, אדג' יצא עם ידו על העליונה פעם נוספת, הפעם לאחר שדמות בעלת מסכה דחפה את סטיילס מהחבל העליון ואיפשרה לאדג' לנצל זאת לטובתו ולנצח. לאחר הקרב, הדמות הצטרפה לאדג', כאשר היא נחשפה כלא אחרת מאשר ריאה ריפלי; כתוצאה מכך, ריפלי הצטרפה אף היא לקבוצה. באירוע גיהנום בכלוב, שנערך ב-5 ביוני, קבוצת יום הדין גברה על AJ סטיילס, פין באלור וליב מורגן בקרב שלושה נגד שלושה מעורב. בפרק העוקב של התוכנית Raw, אדג' הציג את באלור כחבר החדש בקבוצה; לעומת זאת, באלור, פריסט וריפלי תקפו את מנהיג הקבוצה, אדג', ואף הכו אותו בעזרת מהלכו האופייני, הקונצ'יירטו. בעקבות מעשים אלו, אדג' סולק מן הקבוצה אותה יצר, בעוד שבאלור הפך לדמות המרכזית בקבוצה.
היסטוריה > צירופו של דומיניק מיסטריו והפיוד מול ה-O.C. ואדג'

לאחר מכן, קבוצת יום הדין פתחה בפיוד עם המיסטריוס (ריי מיסטריו ודומיניק מיסטריו) במטרה לגייס את דומיניק לשורותיהם. באירוע סאמרסלאם, שנערך ב-30 ביולי, באלור ופריסט נוצחו על ידי המיסטריוס לאחר הפרעה של אדג', שביצע את חזרתו. באירוע Clash at the Castle, שנערך ב-3 בספטמבר, אדג' וריי ניצחו את באלור ופריסט בקרב זוגות. לאחר הקרב, דומיניק ביצע את מעברו לדמות הרעה, זאת לאחר שהוא תקף את אדג' ואת אביו. דומיניק הצטרף באופן רשמי לקבוצה לילה לאחר מכן בפרק של התוכנית Raw, כשעזר לקבוצה לתקוף את אדג' וריי.
ב-26 בספטמבר בפרק של התוכנית Raw, אדג' איתגר את באלור לקרב "אני נכנע" באירוע חוקי אקסטרים, אתגר שאליו באלור נענה בחיוב. באירוע זה, שנערך ב-8 באוקטובר, באלור ניצח את אדג'. לאחר הקרב, ריפלי תקפה את אשתו של אדג', בת' פיניקס (שהתערבה בקב לטובת אדג') בעזרת מהלך הקונצ'יירטו. זמן קצר לאחר מכן, קבוצת יום הדין חידשה את היריבות עם סטיילס, שבתגובה גייס לשורותיו את הצמד Good Brothers (לוק גאלוס וקארל אנדרסון) אשר ביצעו את חזרתם לארגון; צעד זה גרם לאיחוד של קבוצת The O.C., זאת לאחר שסטיילס נענה בסירוב להצעה של באלור, שהיה אחד המנהיגים בקבוצת הבולט קלאב. אירועים אלו הביא לקיום קרב בין הקבוצות באירוע היהלום שבכתר. באירוע זה, שנערך ב-5 בנובמבר, קבוצת יום הדין ניצחה את קבוצת ה-O.C. לאחר התערבות של ריאה ריפלי. בפרק העוקב של התוכנית Raw, קבוצת O.C. הציגה את המתאבקת מיה יים, שביצעה את חזרתה לארגון, כפתרון שלהם להדוף את ריפלי. באירוע סדרת ההישרדות WarGames, שנערך ב-26 בנובמבר, באלור נוצח על ידי סטיילס, בעוד שקבוצתה של ריפלי נוצחה על ידי קבוצתה של יים במסגרת קרב ה-WarGames. בפרק העוקב של התוכנית Raw, קבוצת יום הדין ניצחה את קבוצת ה-O.C. בקרב ארבעה נגד ארבעה מעורב, קרב שלמעשה סיים את הפיוד בין הקבוצות.
היסטוריה > מרדף אחר תארים

באירוע הרויאל ראמבל, שנערך ב-28 בינואר, דומיניק, באלור ופריסט השתתפו בקרב הרויאל ראמבל המסורתי. באלור ופריסט הודחו על ידי אדג', בעוד שדומיניק הודח על ידי הזוכה בקרב, קודי רודס. ריפלי הופיע גם היא בקרב זה, כשעזרה לחבריה בתקיפתם על אדג', עד שנבלמה על ידי בת' פיניקס. מאוחר יותר באותו הערב, ריפלי ניצחה בקרב הרויאל ראמבל של הנשים לאחר שהדיחה אחרונה את ליב מורגן. בעקבות ניצחונה, ריפלי הפכה למתחרה הרביעית (לאחר שון מייקלס ב-1995, כריס בנואה ב-2004 ואדג' ב-2021) ולמתאבקת הראשונה שזוכה בקרב הרויאל ראמבל לאחר שנכנסה ראשונה לקרב. לילה לאחר מכן בפרק של התוכנית Raw, ריפלי הצהירה על כך שהיא בחרה להתמודד מול שארלוט פלייר על אליפות הנשים של סמאקדאון באירוע רסלמניה 39. צעד זה הפך את הקרב בין השתיים לקרב חוזר מרסלמניה 36 בשנת 2020, שבו פלייר ניצחה בקרב הרויאל ראמבל של אותה השנה ואף ניצחה את ריפלי על אליפות הנשים של NXT.
באירוע תא ההדחות, שנערך ב-18 בפברואר, באלור וריפלי נוצחו בקרב זוגות מעורב על ידי אדג' ובת' פיניקס חרף הסחת דעת מצד דומיניק, בעוד שפריסט כשל בניסיונו לזכות באליפות ארצות הברית. בלילה הראשון של רסלמניה 39, דומיניק נוצח על ידי אביו, ריי לאחר התערבות מצד קבוצת Latino World Order ובאד באני. מאוחר יותר באותו הערב, ריפלי ניצחה את פלייר וכתוצאה מכך זכתה באליפות הנשים של סמאקדאון, ניצחון שהעניק לקבוצה זכייה ראשונה בחגורת אליפות במהלך קיום הקבוצה. בלילה השני של אירוע הדגל, באלור, תחת דמות "הדמון" שלו, נוצח על ידי אדג' במסגרת קרב גיהנום בכלוב. במהלך הקרב, באלור נפצע לאחר שהוא ספג סולם שהטיח בו אדג'. ברסלמניה 40 פריטס פדה את החוזה שלו וניצח את דרו מקינטייר.
באירוע סמראלם: : שנערך ב-3 באוגוסט 2024, חברי קבוצת Judgment Day, דומיניק מסטיריו ופין באלור, ביצעו מהלך מפתיע שהוביל לשינויים דרמטיים בהרכב הקבוצה. במהלך הקרב בין ריאה ריפלי לליב מורגן, דומיניק בגד בריאה והצטרף לליב, בעוד פין באלור התערב בקרב בין דמיאן פריסט לגונתר, ותרם להפסדו של פריסט את התואר. כתוצאה מכך, פריסט וריפלי הודחו מהקבוצה, וליב מורגן וקרליטו הצטרפו אליה
חברי הקבוצה > נוכחיים

| חבר/ת הקבוצה | תקופה |
| --- | --- |
פין באלור: 6 ביוני 2022–היום
דומיניק מיסטריו: 5 בספטמבר 2022–היום
JD מקדונה: 14 באוגוסט 2023–היום
קרליטו: 6 במאי 2024–היום
ליב מורגן: 5 באוגוסט 2024–היום
חברי הקבוצה > לשעבר

| חבר/ת הקבוצה | תקופה |
| --- | --- |
אדג' (מנהיג): 3 באפריל 2022–6 ביוני 2022
דמיאן פריסט: 3 באפריל 2022–5 באוגוסט 2024
ריאה ריפלי: 8 במאי 2022–5 באוגוסט 2024
אליפויות והישגים

הישגים במגזין ההיאבקות Pro Wrestling Illustrated – PWI
קבוצת השנה (2023) – ריפלי
קרב השנה (2023) - נגד שארלוט פליירברסלמניה 39
המתאבק השנוא של השנה (2023) – מיסטריו
אשת השנה (2023) – ריפלי
PWI דירג את ריפלי במקום ה-1 מתוך 250 המתאבקות הטובות ביותר לשנת 2023
PWI דירג את פריסט במקום ה-57 מתוך 500 המתאבקים הטובים ביותר לשנת 2022
PWI דירג את באלור במקום ה-61 מתוך 500 המתאבקים הטובים ביותר לשנת 2023
PWI דירג את מיסטריו במקום ה-94 מתוך 500 המתאבקים הטובים ביותר לשנת 2023
הישגים בארגון ההיאבקות World Wrestling Entertainment – WWE
אליפות העולם במשקל כבד (פעם אחת) – פריסט
אליפות הנשים העולמית (פעמיים) – ריפלי, מורגן
אליפות צפון אמריקה של NXT (פעמיים) – מיסטריו
אליפות העולם לזוגות של ה-WWE (3 פעמים) – באלור ופריסט (2), באלור ו-JD מקדונה (פעם אחת)
אליפות הזוגות של סמאקדאון (פעמיים) – באלור ופריסט
רויאל ראמבל (2023) – ריפלי
מחזיק מזוודת "כסף בבנק" (2023) – פריסט
אלופת הטריפל קראון השביעית – ריפלי
אלופת הגראנד סלאם החמישית – ריפלי
אלוף הגראנד סלאם ה-17 (לפי הפורמט הנוכחי, בכללי מקום 24)
הערות שוליים

↑  דומיניק מיסטריו מצטרף לקבוצת יום הדין
↑  פין באלור חושף פציעה מסוכנת בראשו שנגרמה במהלך הקרב שלו ברסלמניה
↑  New World Heavyweight Champion Gunther arrives to Raw, WWE (באנגלית)
| אלופי הזוגות של Raw |
| --- | --- | --- |
| 2000 | כריס בנואה וקורט אנגל • אדג' וריי מיסטריו • לוס גררוס (צ'אבו גררו ואדי גררו) • Team Angle/The World's Greatest Tag Team (צ'ארלי האס ושלטון בנג'מין) • אדי גררו וטאג'ירי • האחים באשהם (דני באשהם ודאג באשהם) • ריקישי וסקוטי 2 הוטי • צ'ארלי האס וריקו • הדאדלי בויז (באבא ריי דאדלי ודי-בון דאדלי) • בילי קידמן ופול לונדון • קנזו סוזוקי ורנה דופרי • ריי מיסטריו ורוב ואן דאם • אדי גררו וריי מיסטריו • MNM (ג'ואי מרקורי וג'וני נייטרו) • הלגיון אוף דום (אנימל והיינדרייך) • בטיסטה וריי מיסטריו • פול לונדון ובריאן קנדריק • דיוס ודומינו • מאט הארדי ומונטל וונטביוס פורטר • ג'ון מוריסון והמיז • קורט הוקינס וזאק ריידר • הקולונס (קרליטו ופרימו) • אדג' וכריס ג'ריקו • ג'רי-שואו (ביג שואו וכריס ג'ריקו) • D-Generation X (שון מייקלס וטריפל H) |  |
| 2010 | שואומיז (ביג שואו והמיז) • שושלת הארט (דייבי הארת' סמית וטייסון קיד) • קודי רודס ודרו מקינטייר • הנקסוס (דייוויד אוטונגה וג'ון סינה) • הנקסוס/The Corre (הית' סלייטר וג'סטין גבריאל) • סנטינו מארלה וולדימיר קוזלוב • ג'ון סינה והמיז • ביג שואו וקיין • הנקסוס (דייוויד אוטונגה ומייקל מקגיליקטי) • Air Boom (אוון בורן וקופי קינגסטון) • פרימו ואפיקו • קופי קינגסטון ו-R-טרות' • Team Hell No (דניאל בריאן וקיין) • השילד (רומן ריינס וסת' רולינס) • גולד & סטארדאסט (קודי רודס/סטארדאסט וגולדאסט) • הניו אייג' אאוטלוס (בילי גאן ורוד דוג) • האוסוס (ג'יי אוסו וג'ימי אוסו) • דמיאן מיזדאו והמיז • טייסון קיד וסזארו • הניו דיי (ביג אי, קופי קינגסטון ואקסבייר וודס) • הפריים טיים פליירס (דארן יאנג וטייטוס אוניל) • סזארו ושיימוס • גאלוס ואנדרסון (לוק גאלוס וקארל אנדרסון) • ההארדי בויז (ג'ף הארדי ומאט הארדי) • דין אמברוז וסת' רולינס • ג'ייסון ג'ורדן וסת' רולינס • ברון סטרומן וניקולאס • בריי וויאט ומאט הארדי • The B-Team (בו דאלאס וקורטיס אקסל) • דולף זיגלר ודרו מקינטייר • AOP (אקאם ורזאר) • בובי רוד וצ'אד גייבל • הריבייבל (דאש ויילדר וסקוט דוסון) • ברון סטרומן וסת' רולינס • דולף זיגלר ורוברט רוד • The Viking Raiders (אריק ואיבר) |  |
| 2020 | מרפי וסת' רולינס • הסטריט פרופיטס (אנג'לו דוקינס ומונטז פורד) • הניו דיי (קופי קינגסטון ואקסבייר וודס) • The Hurt Business (סדריק אלכסנדר ושלטון בנג'מין) • AJ סטיילס ואומוס • RK-Bro (רנדי אורטון ורידל) • אקדמיית אלפא (צ'אד גייבל ואוטיס) • סמי זיין וקווין אואנס • The Judgment Day (פין באלור ודמיאן פריסט) • קודי רודס וג'יי אוסו • Awesome Truth (המיז ו-R-טרות') • The Judgment Day (פין באלור ו-JD מקדונה) (נוכחיים) |  |
פלאנט

ערך זה עוסק ברשת בתי קולנוע ישראלית. אם התכוונתם למשמעות אחרת, ראו .
| --- | --- |

סמליל פלאנט מאז 2022
 נתונים כלליים
 תקופת הפעילות:  2006–הווה (כ־19 שנים)
  
 www.planetcinema.co.il#/
 
פלאנט (Planet) (לשעבר יס פלאנט) הוא שמה של רשת ישראלית של שישה מתחמי בתי קולנוע (מגה-פלקס), הנמצאים בבעלות חברת "תיאטראות ישראל", כחלק מרשת בתי הקולנוע רב חן.
מאז הקמתה, הרשת נקראה "יס פלאנט", בשל שיתוף הפעולה ומתן חסות מצד חברת שידורי הטלוויזיה "Yes". בדצמבר 2022 הופסק שיתוף הפעולה ושם הרשת שונה ל"פלאנט".
סמליל פלאנט שנקראה אז "יס פלאנט" (2013–2022)
המתחם בירושלים
פלאנט איילון
בניין הכניסה במתחם ברמת גן
המתחם בראשון לציון
מתחמי פלאנט

פלאנט קניון איילון – המתחם הראשון נפתח בשנת 2006 בקניון איילון ברמת גן, ובו 15 אולמות קולנוע ומתחם מזון מהיר.
פלאנט חיפה – המתחם השני נפתח בשנת 2008 בקניון לב המפרץ שבמפרץ חיפה, תוך שינוי שמו ל-Cinemall (מעין הלחם בסיסים באנגלית בין המילה קולנוע – Cinema וקניון – Mall). במתחם 23 אולמות קולנוע ביניהם 4 אולמות VIP אולם 4DX ואולם ScreenX, והוא בית הקולנוע השלישי בגודלו בישראל. במתחם נפתחו מספר מסעדות ופאבים.
פלאנט ראשון לציון – המתחם השלישי נפתח ב-19 ביולי 2012 במערב ראשון לציון, סמוך למתחם הסופרלנד. מתחם זה הוא הגדול ביותר בישראל של פלאנט, עם 26 אולמות ביניהם מתחם VIP הכולל 4 אולמות, אולם IMAX בעל מסך רחב המשתווה לבניין בעל 4 קומות, גובהו כ־15 מטר ורוחבו כ־22 מטר, אולם 4DX בעל הכיסאות הזזים ואפקט הריחות בהתאם לעלילת הסרט, ואולם ScreenX בעל זווית צפייה פנורמית ב-270 מעלות המרחיבה את המסך אל קירות האולם בהתאם לעלילת הסרט, ושני אולמות אירועים. במתחם גם מסעדות המשקיפות אל האגם ואולם אירועים שנבנה צמוד למתחם.
פלאנט ירושלים – המתחם הרביעי במספר נפתח ב-13 באוגוסט 2015 בירושלים, כחלקו העיקרי של "מרכז שרובר לתרבות". המתחם ממוקם בפאתי שכונת אבו תור, על ציר התיירות שבין שער יפו וטיילת ארמון הנציב, ברחוב נעמי 4, קרוב למתחם "התחנה הראשונה". המתחם כולל 3 קומות המאכלסות 16 אולמות קולנוע, אולם IMAX ואולם 4DX. הקולנוע פועל בכל ימות השבוע, כולל שבת. הקמת המתחם במקום זה לוותה בהתנגדות שכנים שטענו למטרדי רעש והפרת אופי השבת. מיד לאחר פתיחתו נערכו מספר הפגנות מחאה בקרב האוכלוסייה החרדית, מרביתן בשכונות החרדיות עצמן הנמצאות מרחק רב ממתחם בית הקולנוע.
פלאנט באר שבע – בשנת 2012 הכריזה חברת "תיאטרות ישראל" על בניית המתחם החמישי בעיר באר שבע, בעמק שרה, במתחם ישפרו פלאנט בעלות של כ-450 מיליון שקלים. המתחם נפתח ב-26 במאי 2016 והוא בעל 18 אולמות קולנוע הכוללים: אולמות VIP, אולם ScreenX, אולם 4DX ואולם IMAX.
פלאנט זכרון יעקב – המתחם נמצא במבנה הצפוני בקומה השנייה של המרכז המסחרי "מול זיכרון", שלמרגלות זכרון יעקב על כביש 4. הוא כולל 12 אולמות קולנוע שמתוכם שני אולמות VIP. המתחם נפתח ב-29 ביוני 2017.
הערות שוליים

↑  מירב קריסטל, כבר לא יס פלאנט: רשת בתי הקולנוע נפרדת מ-yes, באתר ynet, 7 בדצמבר 2022
↑  ynet, יס פלאנט בירושלים: 16 אולמות גם בשבת, באתר ynet, 11 באוגוסט 2015
↑  אפרת זמר, האם יפעל בירושלים מרכז תרבות בשבת?, באתר nrg‏, 17 ביולי 2007
↑  נועם דביר ודני אדינו אבבה, בגלל יס פלאנט: חרדים התעמתו עם שוטרים בירושלים, באתר ynet, 15 באוגוסט 2015
↑  אריאל נוי, מתחם יס פלאנט יוקם בבאר שבע בהשקעה של 450 מיליון שקל, באתר כלכליסט, 16 בדצמבר 2012
↑  שני מוזס, ‏יס פלאנט פותחת מתחם קולנוע בזכרון יעקב בכ-100 מיליון שקל, באתר גלובס, 26 ביוני 2017
רודולשטאדט

רודולשטאדט (בגרמנית: Rudolstadt) היא עיירה במדינה הפדרלית הגרמנית תורינגיה, הגובלת עם יער תורינגיה בדרום־מערב, וינה וויימאר בצפון. בעבר הייתה העיירה עיר הבירה של שוורצבורג-רודולשטאדט. העיירה בנויה לאורך נהר הזאלה בתוך עמק רחב מוקף ביערות. רודולשטאדט נוסדה בשנת 776 ויש לה חוק עירוני מאז 1326. נקודת הציון של העיירה היא טירת היידקסבורג אשר ניצבת על גבעה מעל העיר העתיקה. עיריית רמדה-טייכל לשעבר מוזגה לתוך רודולשטאדט בינואר 2019.
רודולשטאדט הייתה ידועה בעבר בזכות אבני העוגן של חברת הצעצועים ריכטר ומפעלי הפורצלן, החל מהקמת ייצור הפורצלן של Volkstedt בשנת 1762.
היסטוריה > היסטוריה מוקדמת

קיימות עדויות ארכאולוגיות למבצר גבעה על הווינברג באוברפריליפ מתקופת התרבות המאוחרת של אורנפילד ותקופת הברזל המוקדמת.  התיישבות קלטית באה בעקבות ההתיישבות הגרמנית וההשתייכות לדוכסות תורינגיה. מהמאה ה-6 ואילך, תיעוד ארכאולוגי מצביע על התיישבות סלאבית באזור.
האזכור המתועד הראשון של שם המקום היה בשנת 776 בשם Rudolfestat (התיישבות של רודולף) כמתנה מקרל הגדול למנזר הרספלד
היסטוריה > אוכלוסייה היסטורית

מספר תושבים (מ-1960 נכון ל-31 בדצמבר, אלא אם צוין אחרת):
| 0 | 1 | 2 | 3 | 4 |
| --- | --- | --- | --- | --- |
| 1834 עד 1960 1834: 0 5,929  1890: 1  1925: 15,711  1933: 16,863  1939: 19,331  1946: 22,100 1  1950: 28,234 2  1960: 27,678 | 1970 עד 1997 1970: 31,683  1981: 31,547  1984: 32,232  1985: 32,408  1994: 29,118  1995: 28,691  1996: 28,438  1997: 28,521 | 1998 עד 2005 1998: 28,241  1999: 27,996  2000: 27,528  2001: 26,940  2002: 26,549  2003: 26,010  2004: 25,793  2005: 25,397 | 2006 עד 2013 2006: 25,131  2007: 24,650  2008: 24,285  2009: 24,033  2010: 23,762  2011: 23,998  2012: 22,811  2013: 22,739 | מאז 2014 2014: 22,667  2015: 22,855  2016: 22,704  2017: 22,560  2018: 22,283 |
תרבות

רודולשטאדט מארחת את פסטיבל הפולק, השורשים ומוזיקת העולם הגדול ביותר בגרמניה, TFF Rudolstadt (Tanz&FolkFest), המתקיים מדי שנה בסוף השבוע המלא הראשון של יולי.
רודולשטאדט מקיימת קשרי ערים תאומות עם לטרקני, מחוז דניגול, אירלנד.
מאז 2012 מארחת רודולשטאדט את מרוץ Gettough, מרוץ המכשולים הקשה ביותר באירופה.
כלכלה

המטה של קבוצת EPC, חברת הנדסה ובנייה עולמית, נמצא ברודולשטאדט.
"וילה ריכטרש" (אחוזת ריכטרס).
בית העירייה של רודולשטאדט
בובו 2006
התעשייה הכימית של מזרח גרמניה
ביאורים

↑  אבנים של צעצוע בנייה
הערות שוליים

↑  Michael Köhler: Thüringer Burgen und befestigte vor- und frühgeschichtliche Wohnplätze.
↑  Wolfgang Kahl, Hansjürgen Müllerott (2002), Die Vor- und Frühgeschichte Rudolstadts mit den Annalen von 775–786 bis 1503 und einem Exkurs aus der Geschichte Saalfelds (בגרמנית), Arnstadt: Thüringer-Chronik-Verlag H. E. Müllerott, p. 128, ISBN 3-910132-73-1
↑  Official website of TFF.
↑  "Donegal Councillor Ian McGarvey immortalised in wine". Donegal News. 29 במרץ 2019. אורכב מ-המקור ב-30 במרץ 2019. {{cite news}}:  (עזרה)
| --- | --- |
בקרת זהויות :  NLI: 987007553077405171  BnF: cb155492786 (data)  GND: 4105066-6  LCCN: n83054360  MusicBrainz: 4e8b4d0e-5779-46a0-8057-1ac5a738f137  NKC: ge904540  SUDOC: 111341469  VIAF: 158312416   WorldCat (עם VIAF): 158312416 
גרף האוכלוסייה של רודולשטאדט מ-1834 עד 2016
איביזה (כדורגל)

אוניון דפורטיבה איביזה (בספרדית: Unión Deportiva Ibiza), הידועה בשם המקוצר איביזה, היא קבוצת כדורגל ספרדית מהעיר איביזה באיים הבלאריים. המועדון הוקם בשנת 2015 ומשחק נכון לעונת 2024/2025 בליגה הספרדית השנייה (
הליגה הספרדית השלישית. אצטדיונה הביתי של הקבוצה הוא קאן מיסס (אנ') והוא מכיל 6,000 מקומות ישיבה. במשחקי הבית, הקבוצה משחקת במדים בצבעים תכלת ולבן, ובמשחקי החוץ במדים כחולים.
היסטוריה

המועדון הוקם בשנת 2015 במטרה להחליף את המועדון אוניון דפורטיבה איביזה-איוויסה (אנ') שפורק 5 שנים קודם עקב חוב של מיליון אירו.
בשנותיו הראשונות שיחק המועדון בליגות השלישית והרביעית בספרד.
בגביע המלך הספרדי לעונת 2019/2020 הגיע המועדון לשלב 32 האחרונות אז הפסיד 1–2 לברצלונה.
בגביע המלך הספרדי של העונה שלאחר מכן הביסה הקבוצה לראשונה בתולדותיה קבוצה מהלה ליגה – ניצחון 5–2 על סלטה ויגו בסיבוב הראשון. בסיבוב השני הפסידה 2–1 לאתלטיק בילבאו בהארכה.
במאי 2021 עלתה הקבוצה לראשונה אל הליגה הספרדית השנייה.
ב־28 באפריל 2023, לאחר הפסד 1–0 לראסינג סנטנדר, הקבוצה ירדה אל הפרימרה דיויסיון RFEF (הליגה הספרדית השלישית).
הערות שוליים

↑  "Ibiza 1-2 Barcelona". BBC Sport. 22 בינואר 2020. נבדק ב-15 באפריל 2020. {{cite news}}:  (עזרה)
ערך זה הוא קצרמרבנושא כדורגל ספרדי ובנושא מועדוני כדורגל. אתם מוזמנים לתרום לוויקיפדיה ו.
הכי הרעשנים: חג המולד

| --- | --- |

כרזת הסרט הרשמית
 מבוסס על:  "הרעשנים" מאת כריס סאבינו
 בימוי:  ג'ונתן ג'אדג'
 הופק בידי:  מייקל רובינר מאט ביירמן ג'ונתן ג'אדג' דרלין קאמאנו לוקט טוד ויליאמס
 תסריט:  ליז מאסי
 עריכה:  אניטה ברנדט ברגיין
 שחקנים ראשיים:  וולפגנג שייפר ג'אזיר ברונו לקסי דיבנידטו דורה דולפין סופיה וודוורד קתרין אשמור ביילי מורגן מקגיל אובין בראדלי לקסי ג'ניצ'ק מיה אלן אלה אלן שרלוט אן טאקר לייני ג'יין נואלס קתרין טאבר מורטה מוס בריאן סטפאנק
 מדבבים בעברית:  ראו כאן
 מוזיקה:  ניק אורטה
 צילום:  ז'ול לבארה
 מדינה:  ארצות הברית ארצות הברית
 חברת הפקה:  Nickelodeon Movies
 חברה מפיצה:  ניקלודיאון פרמאונט+
 שיטת הפצה:  וידאו על פי דרישה, ישירות לווידיאו 
 הקרנת בכורה:  26 בנובמבר 2021 ארצות הברית 24 בדצמבר 2023 ישראל
 משך הקרנה:  63 דק'
 שפת הסרט:  אנגלית, עברית
 סוגה:  סרט חג המולד, סרט לכל המשפחה, סרט קומדיה, סרט הרפתקאות, סרט נעורים 
 מקום התרחשות:  ג'ורג'יה, אטלנטה, מישיגן 
 תקופת התרחשות:  תקופת חג המולד 
 סרט הבא:  הכי רעשנים בבית הרדוף
 סרטים בסדרה:  2
 דף הסרט ב־IMDb
 
הכי הרעשנים: חג המולד (באנגלית: A Loud House Christmas) הוא סרט חג מולד טלוויזיוני אמריקאי בלייב אקשן, שבוים על ידי ג'ונתן ג'אדג' על פי תסריט מאת ליז מאסי, המבוסס על סדרת ההנפשה של ניקלודיאון, "הרעשנים".
הסרט שודר לראשונה בארצות הברית בערוץ ניקלודיאון ובשירות פרמאונט+ ב-26 בנובמבר 2021. הסרט שודר לראשונה בישראל ב-24 בדצמבר 2023 בדיבוב העברי בערוץ ניקלודיאון. לכבוד בואם של חנוכה וחג המולד, הסרט ישודר שוב בדיבוב העברי בערוץ ניקלודיאון ב-25 בדצמבר 2024.
תקציר העלילה

לינקולן רעש מתרגש במיוחד לקראת בואו של חג המולד, שכן מדובר ביום היחיד בשנה שבו כל משפחת רעש מתכנסת. עם זאת – השנה, ללורי, לונה ולואן תוכניות חג המולד משלהן; בעקבות כך, מחליטים הורי משפחת רעש שעליהם לצאת לטיול משפחתי למיאמי עם שאר הילדים הנותרים. כשהוא מאוכזב וחושש מהחמצת שאר מסורות חג המולד המשפחתיות בבית רעש, לינקולן מגייס את חברו הטוב ביותר, קלייד, על מנת להמציא את התוכנית המושלמת, לשנות את דעתה של משפחתו, ולהציל את חג המולד המשפחתי.
צוות השחקנים והדמויות

וולפגנג שייפר – לינקולן רעש
ג'אזיר ברונו – קלייד מקברייד
לקסי דיבנדטו – לורי רעש
דורה דולפין – לני רעש
סופיה וודוורד – לונה רעש
קתרין אשמור בראדלי – לואן רעש
מורגן מקגיל – לין רעש
אובין בראדלי – לוסי רעש
מיה אלן – לאנה רעש
אלה אלן – לולה רעש
לקסי ג'ניצ'ק – ליסה רעש
שרלוט אן טאקר ולייני ג'יין נואלס – לילי רעש
קתרין טאבר – קתרין מאליגן
מורטה מוס – ריטה רעש
בריאן סטפאנק – לין רעש האב
מאט ואן סמית' – בובי סנטיאגו
זואי דוואל – סם שארפ
ג'סטין מייקל סטיבנסון – הווארד מקברייד
מרקוס פולמאר – הרולד מקברייד
ביל סאות'וורת' – פופ-פופ
ג'יל ג'יין קלמנטס – סקוטי
גייל אוורט-סמית' – ננה גייל
ג'ף בנט – מיק סוואגר (קול)
בריאן פטריק וייד – ריפ הארדקור
ג'ון מולינס – סנטה מהקניון
גארט האמונד – ביל נהג המשלוחים
קתלין שוגרו – אודרי הופמן
קורטני מייסון – מאמנת אוניברסיטת פיירוויי
מדבבים

בימוי הדיבוב והפקתו נעשו על ידי ענבר שטגר עזרא וענת ניב.
| שם הדמות | מדבב/ת בעברית |
| --- | --- |
לינקולן רעש: אדם זילברמן
קלייד מקברייד: עמית מטלון
לורי רעש: אלונה אלכסנדר
לני רעש: יובל קלו
לונה רעש: שיר כהן
לואן רעש: עינת אזולאי
לין רעש: שחר קדוש
לוסי רעש: מעיין עדן
לאנה רעש: קמה שלו
לולה רעש: קמה שלו
ליסה רעש: דניאלה אשכנזי גפן
לילי רעש: אלונה מור
ריטה רעש: טליה ברקאי
לין רעש האב: גילן שחף
הרולד מקברייד: יובל גרבש
סבתא גייל: הדר שחף-מעיין
סבא רעש: גלעד קלטר
סקוטס: ענת ניב
בובי: רועי ניב
סנטה קניון: יובל בינדר
ריפ הארדקור: יובל בינדר